उत्तर प्रदेश के मैनपुरी जिले में दुष्कर्म का आरोपी जमानत पर छूटने के बाद पीड़िता को धमकी दे रहा है। इससे पीड़िता व परिवार डर के साये में जीवन यापन कर रहे हैं। पीड़िता ने थाने में तहरीर देकर मदद की गुहार लगाई है। पुलिस ने तहरीर के आधार पर मुकदमा दर्ज कर लिया है। मामले की जांच कर रही है।
मामला किशनी थाना क्षेत्र के एक गांव का है। गांव निवासी किशोरी ने बताया कि वह एक हॉस्पीटल में नर्सिंग का प्रशिक्षण ले रही है। बीती एक जनवरी को वह हॉस्पीटल जा रही थी। रास्ते में आरोपी ने उसे रोक लिया। उसे जबरन खींचकर झाड़ियों में ले गया। उसके साथ दुष्कर्म की वारदात को अंजाम दिया। तहरीर के आधार के आधार पर पुलिस ने मुकदमा लिखा।
फेसबुक और इंस्टाग्राम पर कर रहा परेशान
बताया कि पुलिस ने कार्रवाई करते हुए उसे गिरफ्तार किया। आरोपी को अदालत में पेश किया गया। जहां से उसे जेल भेज दिया गया। अब आरोपी जमानत पर छूट कर घर आ गया है। वह उसे परेशान कर रहा है। पीड़िता ने थाने में तहरीर दी। बताया कि आरोपी उसके फेसबुक और इंस्टाग्राम अकाउंट पर उसे परेशान कर रहा है।
सोशल मीडिया पर आए मैसेज की ली जानकारी
बताया कि उसके परिजन भी उसका साथ दे रहे हैं। वह उसे ब्लैकमेल कर रहा है। वह धमकी भी दे रहे हैं। धमकी मिलने के बाद वह और उसके परिजन दहशत में हैं। पुलिस ने तहरीर के आधार पर आरोपी के विरुद्ध रिपोर्ट दर्ज की है। पुलिस मामले की जांच कर रही है। पुलिस ने पीड़िता के सोशल मीडिया अकाउंट पर आए मैसेज की भी जानकारी ली है।